**Ministru kabineta rīkojuma projekta**

**„Par Latvijas Republikas simtgades rīcības komiteju” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par Latvijas Republikas simtgades rīcības komiteju” (turpmāk – Projekts) izstrādāts, pamatojoties uz Valdības deklarācijas „Deklarācija par Laimdotas Straujumas vadītā Ministru kabineta iecerēto darbību” 121.punktu „Īstenosim daudzveidīgu un visus Latvijas novadus aptverošu Latvijas Republikas proklamēšanas un Brīvības cīņu simtgades programmu (2017.–2020.), kas vērsta uz Latvijas sabiedrības saliedētību, valsts apziņas un valsts gribas stiprināšanu un Latvijas vēstures pastiprinātu pētniecību un skaidrošanu” un saskaņā ar Ministru prezidentes 2014.gada 25.augusta seminārā par Latvijas simtgadi kultūras ministrei doto uzdevumu – nodrošināt Latvijas Republikas simtgades svētku sagatavošanu un to norisi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu savlaicīgu un saskaņotu Latvijas Republikas simtgades svētku (turpmāk – svētki) organizēšanu, nepieciešams izveidot rīcības komiteju. Rīcības komitejas uzdevumi būs izstrādāt svētku pasākumu plānu, publicitātes pasākumu plānu un finansējuma tāmi, norādot finansējuma avotu. Vienlaikus rīcības komitejas uzdevums būs koordinēt svētku sagatavošanas gaitu, veikt uzrau­dzību un sekot līdzi finansējuma izlietošanai.Rīcības komitejā iekļauti pārstāvji no Labklājības ministrijas, Izglītības un zinātnes ministrijas, Zemkopības ministrijas, Iekšlietu ministrijas, Ekonomikas ministrijas, Ārlietu ministrijas, Aizsardzības ministrijas, Finanšu ministrijas, Satiksmes ministrijas, Veselības ministrijas, Tieslietu ministrijas, Vides aizsardzības un reģionālās attīstības ministrijas, Kultūras ministrijas, Valsts prezidenta kancelejas, Saeimas Budžeta un finanšu (nodokļu) komisijas, Saeimas Izglītības, kultūras un zinātnes komisijas, Saeimas Izglītības, kultūras un zinātnes komisijas Valstiskās audzināšanas un jaunatnes lietu apakškomisijas, Valsts kancelejas, Latvijas Brīvo arodbiedrību savienības, Latvijas Lielo pilsētu asociācijas, Latvijas Darba devēju konfederācijas, Latvijas Pašvaldību savienības, Pasaules brīvo latviešu apvienības pārstāvniecības, Nacionālā elektronisko plašsaziņas līdzekļu padomes, Latvijas Tirdzniecības un rūpniecības kameras. Simtgades rīcības komitejas priekšsēdētāja ir kultūras ministre. Simtgades rīcības komitejas darbu organizatoriski un materiāltehniski nodrošinās Kultūras ministrija. |
| 3. | Projekta izstrādē iesaistītās institūcijas | Kultūras ministrija. |
| 4. | Cita informācija | Nav. |

*Anotācijas II, III, IV, V, VI un VII sadaļa – projekts šo jomu neskar.*

Kultūras ministre D.Melbārde

Vīza: Valsts sekretārs S.Voldiņš

2015.01.22. 16:46

325

R.Dementjeva, 67330323

rita.dementjeva@km.gov.lv